paragraph_text: Nakon godina eksperimentiranja, Ivo Kolin je 1983. godine demonstrirao prvi Stirlingov motor koji je radio na maloj razlici temperature (Low Temperature Difference - LTD) od svega 15 °C što je u to doba bio zapanjujući uspjeh. To je bilo prvi put u povijesti klipnih motora da je toplina pretvorena u koristan mehanički rad na temperaturi nižoj od 100 °C, što je u to vrijeme bilo veliko postignuće. Njegov motor je kasnije značajno unaprijedio američki inženjer James Senft. Senft je napravio motor koji je radio na temperaturnoj razlici od svega 0,5 °C. Takav motor može raditi na toplini ljudskog dlana, što mu otvara mogućnost raznih primjena.